SuomiAreenassa keskustellaan asumisen tulevaisuudesta | Fira
Ajankohtaista Asumisen muutos Tiedote
Fira on mukana Suomen suurimmassa yhteiskunnallisessa keskustelutapahtumassa SuomiAreenassa, jossa se järjestää keskustelutilaisuuden asumisesta. ”Suomen kallein koti” -keskustelutilaisuus pureutuu suomalaisten asumisen haasteisiin ja ratkaisuihin. Mukana keskustelemassa on rivi asiantuntijoita, jotka tuntevat aihepiirin eri näkökulmista. Keskustelun avulla Fira haluaa tuoda asumisesta käytävään keskusteluun ratkaisuja.
Rakentaminen ja asuminen ovat säilyneet Suomessa lähes muuttumattomina jo vuosikymmenten ajan. Paikalleen jämähtäminen on vaikuttanut sekä rakentamisen laatuun ja hintaan. Koti on kullan kallis, ihan konkreettisestikin. Suomalaisista noin 57 prosenttia asuu omistusasunnossa ja suomalaisten tuloista menee keskimäärin 27 prosenttia asumiseen.
Keskustelussa mukana laaja joukko asiantuntijoita
Miksi asuminen on kallista? Miten voimme vaikuttaa asumisen hintaan ja tapoihimme asua? Miten saamme asumiseen lisää yhteisöllisyyttä, palveluja ja joustavuutta? Ja ennen kaikkea, millaisia innovaatioita asumiseen vaadittaisiin? Millainen on asumisen vallankumous?
Näistä ja monista muista teemoista ovat keskustelemassa kovan luokan panelistit. Mukana ovat Firan asumisosuukunta-ohjelmasta vastaava Samuel Kopperoinen, Nordnet Suomen osakestrategi Jukka Oksaharju, Bo LKV:n toimitusjohtaja Tuomo Räsänen, Futudesignin arkkitehti ja partneri Aleksi Niemeläinen, Helsingin kaupungin tonttipäällikkö Sami Haapanen ja Demos Helsingin neuvonantaja Tuuli Kaskinen.
Tule mukaan seuraamaan Suomen kallein koti -keskustelutilaisuuttamme SuomiAreenassa maanantaina 15.7. klo 16-17. Paikka: BEPOP, Yrjönkatu 22. Katso ohjelmatiedot täältä.
Keskusteluun voi virittäytyä etukäteen lukemalla panelistien blogikirjoituksia aiheesta. Julkaisemme kirjoituksia yksitellen Firan blogissa tulevina viikkoina ennen SuomiAreenaa.
Lue haastattelut blogistamme:
[Artikkelin kuva: Antti Partanen / SuomiAreena 2018]